Dyddiad /Date: 28 Ionawr 2022

**Mr Dafydd Llewelyn,**

**Comisiynydd Heddlu a Throseddu,**

**Heddlu Dyfed-Powys,**

**Pencadlys yr Heddlu,**

**Llangynnwr,**

**Caerfyrddin.**

Annwyl Gomisiynydd,

Ynghylch: Adolygiad o braesept arfaethedig yr heddlu ar gyfer blwyddyn ariannol 2022-2023

Ysgrifennaf atoch er mwyn cadarnhau bod Panel Heddlu a Throseddu Dyfed-Powys, yn unol â gofynion Atodlen 5 Deddf Diwygio'r Heddlu a Chyfrifoldeb Cymdeithasol 2011, wedi adolygu eich cynnydd arfaethedig o 5.3% yn y praesept ar gyfer y flwyddyn ariannol uchod yn ei gyfarfod ar 28 Ionawr 2022.

A fyddech cystal â derbyn y llythyr hwn fel adroddiad y Panel mewn perthynas â'r adolygiad hwnnw.

Fel y gwyddoch, cefnogodd y Panel y praesept arfaethedig yn amodol ar y cafeatau canlynol.

* Bod y Panel yn disgwyl i chi ail-werthuso'r rhaglen gyfalaf ar gyfer y blynyddoedd i ddod a rhoi ystyriaeth ddifrifol i ganslo neu ohirio rhai elfennau ohoni i gydnabod, wrth symud ymlaen, fod yn rhaid ariannu'r rhaglen gyfalaf o refeniw oherwydd tranc cyllid cyfalaf y Swyddfa Gartref.
* Bod y panel yn cydnabod ymhellach nad yw'r Prif Gwnstabl newydd wedi cael cyfle i roi ei holl ddylanwad ar y cynigion hyn, ac mae'r panel yn dymuno eich annog i weithio gydag ef i geisio ateb sy'n rhoi llai o faich ar dalwyr ardrethi tra'n cynnal gwasanaeth o safon yn y dyfodol.

Hoffwn achub ar y cyfle hwn i ddiolch i chi, a'r swyddogion cyllid o'ch swyddfa a'r llu, am y wybodaeth gynhwysfawr a roddwyd yn y seminar ym mis Tachwedd 2021, ac yng nghyfarfod y Panel heddiw.

Yn gywir

*ppRJEdgecombe*

Alun Lloyd Jones (Cadeirydd y Panel)